Dame i gospodo, poštovani poslanici, cijenjeni gosti, otvaram konstituirajuću sjednicu Predstavničkog doma Parlamentarne skupštine Bosne i Hercegovine. Kolegij Predstavničkog doma dosadašnjeg saziva sazvao je ovu sjednicu u skladu sa člana 2. stav 2. Poslovnika o radu Predstavničkog doma Parlamentarne skupštine BiH. Stavom 3. istog člana utvrđeno je da sjednicom predsjedava najstariji poslanik novog saziva kao privremeni predsjedavajući dok se ne izabere predsjedavajući Doma. Sa zadovoljstvom sam prihvatio dužnost privremenog predsjedavajućeg, a za vas koji me ne znate dozvolite i da se predstavim – moje ime je Mirsad Džonlagić. Dozvolite mi da kao privremeni predsjedavajući pozdravim sve novoizabrane poslanike i da vam srdačno čestitam na izboru na ovu odgovornu dužnost i da nam svima zaželim uspješan rad u narednom četverogodišnjem mandatu. Takođe pozdravljam goste, kao i predstavnike medija. Poštovane dame i gospodo prije prelaska na dnevni red sjednice dozvolite da pročitam listu poslanika koji su izabrani u ovaj visoki Dom na Općim izborima održanim 12. oktobra 2014. godine, kao i da vas upoznam sa nekim općim činjenicama koje su nam neophodne za današnji rad. Podsjetiću vas da se, u skladu sa Ustavom BiH i Izbornim zakonom BiH, u ovaj Dom biraju 42 poslanika, i to sa teritorije Federacije BiH 28 poslanika, a sa teritorije RS-a 14 poslanika. Dakle, u Predstavnički dom Parlamentarne skupštine BiH izabrani su: Iz Federacije BiH Stranka demokratske akcije – SDA – Amir Fazlić, Asim Sarajlić, Salko Sokolović, Senad Šepić, Šefik Džaferović, Šemsudin Mehmedović, Halid Genjac, Nermina Kapetanović i Safet Demirović. Demokratska fronta Željko Komšić – Željko Komšić, Hanka Vajzović, Mensura Beganović, Damir Bećirović, Maja Gasal-Vražalica. Savez za bolju budućnost BiH - SBB Fahrudin Radončić – Damir Arnaut, Fehim Škaljić, Mirsad Isaković i Mirsad Džonlagić. 2 Hrvatska demokratska zajednica – HDZBiH, HSS, HKDU BiH, HSP doktor Ante Starčević, HSP Herceg Bosne – Borjana Krišto, Vjekoslav Bevanda, Monika Tomić i Nikola Lovrinović. Socijaldemokratska partija BiH – Denis Bećirović, Saša Magazinović i Mirsad Mešić. Hrvatska demokratska zajednica 1990 – HDZ 1990 – Dijana Zelenika. Bosanska patriotska stranka Sefer Halilović – Zaim Backović. ASDA Stranka demokratske aktivnosti – Jasmin Emrić. Iz Republike Srpske Savez nezavisnih socijaldemokrata – SNSD Milorad Dodik – Nikola Špirić, Staša Košarac, Dušanka Majkić, Milica Marković, Lazar Prodanović i Miroslav Milovanović. Srpska demokratska stranka – SDS – Mladen Bosić, Aleksandra Pandurević, Borislav Bojić, Đorđo Krčmar i Nenad Lalić. Partija demokratskog progresa – PDP, NDP – Momčilo Novaković. Demokratski narodni savez – DNS, NS, SRS – Jovan Vukovljak. Stranka demokratske akcije – SDA – Sadik Ahmetović. Uvažene dame i gospodo poslanici sada prelazimo na utvrđivanje dnevnog reda konstituirajuće sjednice ovog visokog Doma. Vi ste u pozivu za današnju sjednicu dobili prijedlog dnevnog reda kako slijedi: Dnevni red 1. Davanje svečane izjave poslanika; 2. Izbor predsjedavajućeg, prvog zamjenika predsjedavajućeg i drugog zamjenika predsjedavajućeg Predstavničkog doma; 3. Izbor članova Komisije za pripremu izbora Vijeća ministara BiH. S obziromn da je ovakav dnevni red obavezan u skladu sa odredbama Poslovnika mislim da nema potrebe posebne da se uzima učešća u raspravi u povodu dnevnog reda, te predlažem da odmah pređemo na prvu tačku dnevnog reda, a to je, Ad. 1. Davanje svečane izjave poslanika Dio odredbe člana 3. Poslovnika glasi: Poslanici preuzimaju dužnost zajedničkom davanjem i pojedinačnim potpisivanjem svečane izjave. Vi ste od službe Doma dobili tekst svečane izjave. Ja vas molim da je nakon davanja svečane izjave svi potpišete i vratite službi. Molim vas da svi zajedno date svečanu izjavu. 3
Obavezujem se
Obavezujem se
da ću savjesno obavljati povjerene mi dužnosti,
da ću savjesno obavljati povjerene mi dužnosti,
poštivati Ustav BiH i u potpunosti provoditi Opći okvirni sporazum za mir u BiH,
poštivati Ustav BiH i u potpunosti provoditi Opći okvirni sporazum za mir u BiH,
štititi i zauzimati se za ljudska prava i osnovne slobode, te štititi interese i ravnopravnost svih naroda i građana.
štititi i zauzimati se za ljudska prava i osnovne slobode, te štititi interese i ravnopravnost svih naroda i građana.
Hvala. Poštovane dame i gospodo poslanici činom davanja svečane izjave stekli smo uslove za obavljanje poslaničke dužnosti. Dužnost mi je da vas u tom smislu zamolim da popunite obrasce koji su vam dodijeljeni na klupe, a to su prije svega: Poslanički karton, Izjava o upoznavanju sa propisima iz oblasti obrade tajnih podataka, Izjava o spremnosti za postupanje u radu u skladu sa odredbama Kodeksa ponašanja poslanika i delegata u Parlamentarnoj skupštini BiH i Izjava o načinu dostavljanja materijala s obzirom na jezik i pismo. Prelazimo na drugu tačku dnevnog reda, a to je, Ad. 2. Izbor predsjedavajućeg, prvog zamjenika predsjedavajućeg i drugog zamjenika predsjedavajućeg Predstavničkog doma Dozvolite da vas prije početka predlaganja kandidata podsjetim na odredbe člana 85. Poslovnika kojom se regulira donošenje odluka u ovom Domu. Član 85. Poslovnika Doma glasi: Sve odluke u Domu donose se većinom glasova onih koji su prisutni i glasaju. Delegati i 4 poslanici će maksimalno nastojati da ta većina uključuje najmanje 1/3 glasova delegata ili poslanika sa teritorije svakog entiteta. Ako većina glasova ne uključuje 1/3 glasova delegata ili poslanika sa teritorije svakog entiteta predsjedavajući i njegovi zamjenici sastat će se kao Komisija i pokušati da osiguraju saglasnost u roku od tri dana nakon glasanja. Ako to ne uspije odluke se donose većinom glasova onih koji su prisutni i glasaju pod uslovom da glasovi protiv ne smiju da sadrže 2/3 ili više delegata ili poslanika izabranih iz svakog entiteta. Takođe podsjećam i na član 73. Poslovnika kojim se reguliše utvrđivanje kvoruma. Član 73. stav 1. glasi: Većina svih članova izabranih u Dom čini kvorum. Prema izvještaju službe konstatiram da na sjednici prisustvuje 42 poslanika. Prema tome konstatiram da imamo kvorum za punovažno odlučivanje. Sada možemo preći na rad po tački 2. ovog dnevnog reda. Dozvolite mi da vas podsjetim na odredbe Poslovnika Doma koji se odnose na izbor predsjedavajućeg, prvog i drugog zamjenika predsjedavajućeg ovog Doma. Stav 1. člana 4. glasi: Nakon što poslanici daju izjavu Dom među svojim članovima bira po jednog predstavnika iz svakog konstitutivnog naroda koji će obavljati dužnosti predsjedavajućeg, prvog zamjenika i drugom zamjenika predsjedavajućeg Doma. Predsjedavajući ne može biti izabran iz istog konstitutivnog naroda kao predsjedavajući Predsjedništva BiH i predsjedavajući Vijeća ministara BiH. Želim vas podsjetiti da je sada na dužnosti predsjedavajućeg Predsjedništva BiH, član Predsjedništva iz reda srpskog naroda, gospodin Mladen Ivanić, koji je tu dužnost preuzeo 17. novembra ove godine. Stav 2. člana 4. Poslovnika glasi: Svaki poslanik ima pravo predlagati kandidate za ove dužnosti. Ako za jedno mjesto ima više kandidata redosljed kandidata utvrdiće se žlijebom. Nakon što se utvrdi lista kandidata za svako mjesto glasa se. Stav 3. člana 4. glasi: U prvom krugu glasanja prvo se glasa za predsjedavajućeg, zatim za prvog zamjenika predsjedavajućeg, te za drugog zamjenika predsjedavajućeg Doma, a u drugom krugu obrnutim redosljedom. Stav 4. člana 4. glasi: Ako od više kandidata za jedno mjesto ni jedan kandidat nije dobio potrebnu većinu ili su dobili isti broj glasova glasanje se ponavlja za dva kandidata koji su dobili najviše ili isti broj glasova. Stav 5. člana 4. glasi: Odluka o izboru donosi se većinom glasova onih koji su prisutni i koji glasaju s tim što će u slučaju usaglašavanja usaglašavanje obaviti predstavnici političkih stranaka zastupljenih u Domu, a ako usaglašavanje ne uspije glasanje se u cijelosti ponavlja. Stav 6. člana 4. glasi: Ako ni jedan kandidat nije dobio potrebnu većinu glasanje se u cijelosti ponavlja. Nadam se da je ovo bilo jasno i da nema potrebe da više se pozivamo na odredbe Poslovnika, a ovo što smo do sada čuli će nam pomoći da danas obavimo ovaj posao zbog koga smo se danas i okupili. Možemo li preći na predlaganje kandidata? Izvlite, ko se prvi javlja za riječ. Gospodin Asim Sarajlić. 5
Hvala gospodine predsjedavajući. Cijenjene kolegice i kolege, u ime Kluba SDA prvo koristim priliku da svim zastupnicima čestitam na svečano položenoj izjavi i preuzimanju mandata u Parlamentarnoj skupštini BiH. Pozdravljam predsjednika Predsjedništva BiH, člana Predsjedništva, sve uvažene dame i gospodu, uvažene goste, ambasadore i sve koji danas prisustvuju ovom svečanom činu kao javnost na Skupštini, odnosno na prvoj sjednici, konstituirajućoj sjednici Parlamentarne skupštine Zastupničkog doma. Ja koristim ovu priliku da, kako ste predsjedavajući i naveli odredbe Poslovnika jasno u članu 4. kazuju, ja koristim tu priliku da u ime Kluba Stranke demokratke akcije predložim gospodina Šefika Džaferovića za predsjedavajućeg Zastupničkog doma. Gospodin Džaferović je poznat javnosti u BiH, gospodin Džaferović je bio predsjedavajući ovoga Doma, zamjenik predsjedavajućeg 2002.-2006., gospodin Šefik Džaferović je bio predsjednik Ustavnopravne komisije ovoga Doma u prethodna dva saziva. Mislim da će gospodin Šefik Džaferović, uz Božiju pomoć, časno obavljati tu funkciju. Hvala.
Zahvaljujem gospodinu Sarajliću. Gospodin Vjekoslav Bevanda.
Uvaženi predsjedatelju, članovi Predsjedništva, cijenjeni kolegice i kolege, gosti. Prvo čestitke svim kolegama na izboru. Ispred zastupnika Hrvatske demokratske zajednice BiH i stranaka Hrvatskog narodnog sabora predlažem gospođu Borjanu Krišto za prvog zamjenika predsjedatelja Zastupničkog doma Parlamentarne skupštine BiH iz reda hrvatskog naroda. Gospođa Krišto je obnašala, pored ostalih funkcija, i funkciju ministra pravde u Vladi Federacije, predsjednika Federacije, i u zadnjem mandatu zastupnika(?) u Domu naroda i uvjereni smo da će časno i na svom nivou i obnašati ovu funkciju. Hvala.
Zahvaljujem gospodinu Bevandi. Za riječ se javila gospođa Aleksandra Pandurević.
Zahvaljujem se predsjedavajući. Poštovani članovi Predsjedništva, članovi Savjeta ministara, uvaženi gosti, kolege i koleginice. Mislim da možda bi prvo trebali jednu dilemu da riješimo. S obzirom da je gospodin Ljubić bio posljednji predsjedavajući Kolegijuma, mislim da gospođa Krišto, možda griješim, treba da bude drugi zamjenik, pa ne znam, evo da to razriješimo. Ukoliko je ona drugi zamjenik onda mi za prvog zamjenika predlažemo gospodina Mladena Bosića, ili ako ostaje se pri tom da je gospođa Krišto prvi zamjenik onda za drugog zamjenika predlažemo gospodina Bosića. Gospodin Bosić ima bogato iskustvo i u diplomatiju i u politici. Obavljao je dužnosti zamjenika 6 ministra inostranih poslova, ambasadora BiH u Sloveniji, potom se vratio u političke vode pa je bio poslanik u Skupštini Brčko Distrikta. U prošlom sazivu smo ga takođe ovdje vidjeli, i među nama svima je poslanik koji je u ovaj Parlament ušao sa najvećim brojem ličnih glasova. Hvala.
Zahvaljujem gospođi Pandurević. Ima li neko da se javlja još za riječ ovim povodom? Gospodin Nikola Špirić.
Gospodine predsjedavajući, kolege i kolegice, predsjedavajući Predsjedništva i članovi Predsjedništva, dame, novinari, ekselencije. Ja neću naravno imati obavezu da predlažem bilo koga ali ja mislim da, ukoliko imamo za predsjedavajućeg srpskog člana Predsjedništva i ukoliko se poštuje neki red, predsjedavajući Savjeta ministara bi trebao biti iz reda bošnjačkog naroda, onda mi je sasvim logično da prvi predsjedavajući u ovom sazivu bude iz reda hrvatskog naroda. I zato mislim, ne znam da li je gospodin Bevanda pogriješio kada je Borjanu predlagao za prvog zamjenika. Dakle, pošto je ovo novi saziv i mislim da bi sasvim korektno bilo, ja govorim radi korektnosti, za mene tu nema nikakve dileme, dakle ne osporavajući prijedloge i pravo stranaka da predlažu. Dakle, ja mislim da niko ne spori da u konstituisanju novog Savjeta ministara da će ... iz bošnjačkog naroda. Predsjedavajući Predsjedništva je iz srpskog naroda i logično mi je da prvi predsjedavajući ovog Doma bude iz reda hrvatskog naroda. I to je samo mala ispravka, ... načinjena greška u tom smislu. Hvala vam.
Zahvaljujem gospodinu Špiriću. Da li se još neko javlja za riječ? Gospođa Borjana Krišto.
Hvala ljepa. Poštovani predsjedavajući, poštovani i uvaženi predsjedniče Predsjedništva, članu Predsjedništva, ministri, uvažene kolegice i kolege zastupnici. Ja vas na početku ovog mog obraćanja želim sve srdačno pozdraviti i svima čestitati na izboru u ovaj Dom i poželjeti, naravno, svima nama jedan uspjeh u budućem radu, da budemo konstruktivni, da tražimo nekakva kompromisna rješenja za sve ono što je potrebno BiH, njenim narodima i njenim građanima. Ja ću se vrlo kratko osvrnuti u ime Hrvatske demokratske zajednice BiH i stranaka okupljenih oko Hrvatskog narodnog sabora, a u kontekstu, naravno, dnevnog reda – izbora predsjedavajućeg, prvog i drugog zamjenika. Budući da se na razini BiH oko uspostave vlasti nisu na neki način možda iskristalizirale do kraja sve neke stvari ali naravno u ovom zakonskom, odnosno ustavnom roku smo konstituirali ovu sjednicu zastupničkog tijela kao najvišeg zakonodavnog tijela u BiH, pa u tom smislu ima i logika ova o kojoj je govorio gospodin Špirić da se u ovom mandatu treba voditi računa naravno o onim rotacijama koje idu. Imajući u vidu da je član Predsjedništva, odnosno predsjedavajući Predsjedništva iz reda srpskog naroda, a da bi 7 predsjedavajući Vijeća ministara trebao biti iz bošnjačkog naroda onda bi bilo nekakva logika da predsjedavajući Zastupničkog doma bude iz reda hrvatskog naroda. Budući da se i po Poslovniku, znači postoji obveza rotacije na ovim mjestima, Hrvatska demokratska zajednica BiH i stranke okupljene oko HNS-a ni na kakav način neće opstruirati. Čini nam se u ovom trenutku to toliko, na neki način, beznačajnim. Ako stranke iz reda bošnjačkog naroda, konkretno SDA, želi da preuzme prvo predsjedavanje u ovom trenutku, rukovodeći se možda situacijom da je trenutni, odnosno aktuelni predsjedavajući Vijeća ministara iz reda hrvatskog naroda, i ne znamo kada će se uspostaviti izvršna vlast, mi, nama je to, na neki način, prihvatljivo, jer rotacija ide ili sad ili za osam mjeseci. A takođe mislimo, evo obzirom da je kolegica Pandurević rekla, kada je u pitanju ova sljedeća nekakva rotacija, zato mislim da iz reda hrvatskog naroda bi trebao biti prvi predsjedavajući a iz reda srpskog naroda drugi. U svakom slučaju mislim da to ne bi trebali na samom početku biti nekakve stvari ili neki problemi između nas, i kada su u pitanju političke stranke a i predlaganje u smislu naroda iz kojih dolazimo. Evo, ja se nadam da ćemo svi, na neki način, evo biti tolerantni na samom početku pa da jednostavno krene to, tako da u ovom smislu, i ja bih rekla ponovo, ispred Hrvtske demokretske zajednice, da ne bi bilo kakve zabune, mi ćemo takođe podržati da predsjedavajući bude, evo trenutno iz reda bošnjačkog naroda, a da ostane opcija da je prvi zamjenik iz reda hrvatskog, drugi iz reda srpskog. Hvala lijepo.
Zahvaljujem.
/nije uključen mikrofon/
Izvolite.
Ja se ispričavam, dok sam govorila razmišljala sam da li da kažem, meni je žao pošto sam pozdravila članove Predsjedništva u ime Hrvatske demokratske zajednice BiH, naš član Predsjedništva dr Dragan Čović bi dans bio nazočan na ovoj sjednici ali naravno zbog stvari koje su se njemu dogodile, zbog smrti njegovog oca on danas nije nazočan na sjednici. Pa evo, u tom smislu samo sam htjela kratko na neki način napomenuti, tako da nam je situacija, evo ... Hvala na razumijevanju.
Zahvaljujem gospođi Krišto. Za riječ se javio gospodin Mladen Bosić.
Očigledno da ove stvari nisu do kraja definisane Poslovnikom. U međuvremenu u odnosu na te odredbe koje ste Vi čitali a desile su se razne promjene u strukturi pa je umjesto rotiranja na 8 mjestu predsjedavajućeg Savjeta ministara uvedena stalna funkcija predsjedavajućeg Savjeta ministara tako da ta odredba, da ne mogu biti tri člana iz istog naroda, moraju biti različiti narodi na tri najvažnije funkcije, je izgubila svoj smisao. Ali pošto se radi o kolektivnom tijelu, o Kolegiju, koje se rotira svakih 8 mjeseci, praktično, svjedeno je ko će biti i u kojem periodu predsjedavajući, ko će biti prvi, ko drugi zamjenik, svi će biti po tri puta, ili po dva puta, na tim funkcijama, tako da ukoliko gospođa Krišto predlaže da bude kandidat za prvog zamjenika mi prihvatamo tu varijantu i ja ću biti kandidat za drugog zamjenika.
Sad ću, ja se zahvaljujem diskutantima i ovima koji su dali prijedloge za predsjedavajućeg i prvog i drugog zamjenika, u nastavku ću pročitati listu kandidata za predsjedavajućeg, prvog i drugog zamjenika predsjedavajućeg Doma. Za predsjedavajućeg Predstavničkog doma predložen je kandidat, gospodin Šefik Džaferović, za prvog zamjenika predsjedavajućeg predložena je gospođa Borjana Krišto i za drugog zamjenika predsjedavajućeg predložen je gospodin Mladen Bosić. Dakle, pristupamo glasanju u prvom krugu o predloženim kandidatima za ove tri funkcije, odnosno za člana Kolegija. Glasamo prvo za kandidata za predsjedavajućeg, kojeg smo upravo sad napomenuli da je gospodin Šefik Džaferović. Prema odredbama Poslovnika u prvom krugu glasanja o predloženim kandidatima u slučaju da se radi o više kandidata, međutim mi imamo jednog kandidata, izjašnjavamo se prvo o kandidatu za predsjedavajućeg Doma, zatim za prvog zamjenika predsjedavajućeg, te za drugog zamjenika predsjedavajućeg, što je u našem konkretnom slučaju upravo ovakva procedura. U drugom krugu glasaćemo obrnutim redoslijedom, što znači prvo za drugog zamjenika predsjedavajućeg, pa za prvog zamjenika predsjedavajućeg i na kraju za predsjedavajućeg Doma. U skladu sa članom 89. Poslovnika glasanje ćemo izvršiti kartonima s obzirom da zbog objektivnih okolnosti ne možemo koristiti elektronski sistem glasanja. Naime, u sali gdje sjede poslanici instalirano je 39 mjesta, a ovdje za predsjedavajućim stolom tri mjesta pa stoga nije bilo moguće odrediti identifikacione kartice za svakog poslanika. Ali to nije problem, imamo na svakom mjestu imamo i ove kartone sa kojima ćemo se služiti kad budemo se izjašnjavali vezano za ove prijedloge. Dakle, prelazimo na glasanje. Dajem na glasanje prijedlog da se gospodin Šefik Džaferović izabere za predsjedavajućeg Predstavničkog doma. Ja vas molim da prvo vidimo one koji su za, to će biti lakše izborjati. Ko je za? Dobro, ja vam se zahvaljujem, a molim da mi sad službe daju podatak koliko je. 27, dobro. Za je 27. Ko je protiv? 7 je protiv. A ko je suzdržan? 7 takođe, koliko sam ja vidio, je li. Konstatiram sljedeće, prilikom ovog glasanja je bilo prisutno 42 poslanika. Za je glasalo 27, protiv je glasalo 7, suzdržanih je bilo 8. 9 Dajem na glasanje prijedlog da se gospođa Borjana Krišto izabere za prvog zamjenika predsjedavajućeg.
/nije uključen mikrofon/
Mi smo mislili u drugom krugu da provjerimo entitetsku većinu, u drugom krugu.
/nije uključen mikrofon/
Ja sam dobio proceduru onakva kakva je bila do sada, i mi radimo po tome kako je to bilo prakticirano do sad, a Vi kao iskusan poslanik, odnosno zastupnik, predstavnik, Vi znate sigurno da je to bilo tako rađeno do sada, u drugom krugu provjeravamo entitetsku većinu.
/nije uključen mikrofon/
Da izvolite, gospodin Špirić.
... a drugo je Poslovnik. Dakle, ja vas molim, ovdje ima i entitetska većina i opšta većina i nema potrebe za drugi krug. I to Vi samo konstatujete kad se završi glasanje. Ako se eventualno negdje ukaže da nema većine onda se provjerava entitetska i ide dalje u proceduru. Dakle, negdje praksa može biti dobra, a negdje loša, ali imamo Poslovnik. Dakle, ovdje postoji i jedna i druga većina i ništa nije sporno po ovom glasanju i nema potrebe da ide u drugi krug. I na to je ukazao kolega Šefik, da konstatujete da ima opšta većina i entitetska većina i smatramo da je čovjek izabran. Zašto bi išao u drugi krug, dakle, čovjek je izabran. Hvala vam lijepo, i čestitam čovjeku na izboru.
Nadam se da vam neće smetati da provjerimo kratko Poslovnik, šta precizno kaže Poslovnik pa ćemo ...
/nije uključen mikrofon/
Član 4. stav 3. novog Poslovnika – U prvom krugu glasanja prvo se glasa za predsjedavajućeg, zatim prvog zamjenika predsjedavajućeg, te za drugog zamjenika predsjedavajućeg Doma, a u drugom krugu obrnutim redoslijedom. [[zajednička diskusija]] 10
/nije uključen mikrofon/
Gospodin Džaferović.
U ovom svečanom trenutku moramo da pojašnjavamo procedure. Drugi krug glasanja se odnosi na one situacije kada postoji opća većina a nema entitetske većine i drugi krug onda podrazumijeva druge većine i to od onih sa teritorije cijelog entiteta, dakle svih izabranih a ne samo onih koji su prisutni. Da ne komplikujemo previše, redovna procedura glasanja je, Vi ste pitali ko je za, ko je protiv, ko je uzdržan, provjerite samo još da li među tih 27 ima najmanje 10 iz entiteta Federacija BiH i dal' ima, pošto nas je 42 na sjednici ima najmanje 5 iz entiteta Republika Srpska, to konstatujte i onda objavite rezultat i time je završeno glasanje. Ja Vas molim da tako se postupi i u ova predstojeća dva glasanja.
/nije uključen mikrofon/
Dobro, iako prema Poslovniku to nije baš precizno, ali evo možemo prihvatiti i da se istovremeno sad poslije ovog glasanja za opštu većinu da vidimo da li imamo i odgovarajuću enitetsku većinu.
Imamo, imamo 20 iz Federacije, 7 iz RS-a.
U 27 ovih koji su glasali za, 20 je iz Federacije BiH i 7 je iz entiteta Republika Srpska. To znači da imamo potrebnu i opštu i entitetsku većinu. Naravno čestitam izabranom ... Predstavničkog doma. U drugom slučaju ćemo isto tako istovremeno raditi i provjeriti opštu i entitetsku većinu. Dakle, dajem na glasanje prijedlog da se gospođa Borjana Krišto izabere za prvog zamjenika predsjedavajućeg Predstavničkog doma. Molim vas pripremite se za glasanje. Ko je za? Za imamo 35. Ko je protiv? Nema. Suzdržani? 7.
[[nije uključen mikrofon]] 11
Obzirom da je iz Federacije BiH glasalo, imamo 21 glas, a iz RS-a 14, konstatujemo da smo dobili potrebnu opštu većinu i entitetsku većinu. Prema tome ja gospođi Krišto čestitam na izboru. Za drugog zamjenika predsjedavajućeg predložen je gospodin Mladen Bosić i ja vas molim, obzirom da smo na prethodni način, u prethodna dva slučaja glasali na isti način. Dakle prije svega ko je za? Protiv? I suzdržani ko je? Hoćete biti ljubazni da ponovimo još jednom glasanje za suzdržane, obzirom da po zbroju kad napravimo ispada da je 41 od prisutnih u sali glasalo, a 42 su prisutna zastupnika, odnosno poslanika. Dakle, suzdržani? 1, 2, 3, 4, 5, 6, 7. Dakle, konstatujem sljedeće, za su glasali 27 zastupnika, suzdržanih je, odnosno suzdržanih je 7, a protiv je bilo 7. Da provjerimo sad entitetsku većinu. Neko nije podigao. ____________(?) [[nije uključen mikrofon]]
Poštovane dame i gospodo molim vas da zauzmete vaša mjesta da nastavimo sa radom konstituirajuće sjednice Predstavničkog doma Parlamentarne skupštine Bosne i Hercegovine. 12 Molim službe da pozovu zastupnike i goste koji se nalaze ovdje u holu da uđu u salu kako bismo nastavili sa radom. Poštovane koleginice i kolege, dame i gospodo, u ime novoizabranog Kolegija Predstavničkog doma Parlamentarne skupštine BiH ja vam se zahvaljujem, zahvaljujem se svima onima koji su glasali za, zahvaljujem se onima koji su bili protiv, onima koji su bili uzdržani. Sada nam predstoji ozbiljan i odgovoran rad. Želim da ovaj saziv Predstavničkog doma Parlamentarne skupštine BiH i svih institucija BiH da veliki doprinos kako bi se stabilizirala politička scena u BiH, deblokirali integracijski procesi BiH, kako bi se dao zamah ekonomskom razvoju i zapošljavanju i svim onim poslovima koji su nadležnost institucija BiH i ovog visokog Doma. Dozvolite mi da pređemo na treću tačku dnevnog reda. Treća tačka dnevnog reda je, Ad. 3. Izbor članova Komisije za pripremu izbora Vijeća ministara BiH Želim vas podsjetiti na odredbu Poslovnika koji regulira izbor Komisije za pripremu izbora Vijeća ministara BiH. Naime, član 6. stav 2. našeg Poslovnika glasi: Političke stranke, koalicije i liste nezavisnih kandidata koje imaju izabranog najmanje jednog poslanika u Predstavničkom domu, predlažu na konstituirajućoj sjednici po jednog kandidata, a izabrani nezavisni kandidati kandidiraju se po automatizmu za članstvo u Komisiji za pripremu izbora Vijeća ministara BiH. Na istoj sjednici Dom odlučuje o članstvu u Komisiji za pripremu izbora Vijeća ministara BiH odmah nakon izbora Kolegija Doma. Prema ovoj odredbi Komisija treba da ima 12 članova, budući da su 9 političkih stranaka i 3 koalicije zastupljene sa poslanicima u Predstavničkom domu Parlamentarne skupštine BiH. Ja pozivam sada političke stranke da iznesu svoje prijedloge. Pozivam SDA, ići ćemo, dakle, ovim redom koji je meni ovdje naznačen, da se iznese prijedlog u ime SDA. Izvolite. Gospodin Šemsudin Mehmedović ima riječ.
Uvaženo predsjedništvo, dame i gospodo, kolegice i kolege zastupnici. Koristim priliku da čestitam novoizabranim zastupnicima i naravno vama u Kolegiju. U ime Kluba zastupnika SDA ja predlažem da u Komisiju uđe gospodin Asim Sarajlić. Mislim da ne treba nikakvo dodatno obrazloženje. Hvala.
Hvala Vam gospodine Mehmedoviću. Pozivam Klub poslanika ili političku stranku DF Željko Komšić da istaknu svoj prijedlog. Gospodin Željko Komšić ima riječ. Izvolite.
Dame i gospodo. Prije svega želim da čestitam svim zastupnicima i zastupnicama na izboru i preuzimanju ove odgovorne funkcije. Vama dame i gospodo, odnosno gospođi Krišto, 13 Vama gospodine Džaferoviću i gospodine Bosiću, želim da čestitam izbor u Kolegij Zastupničkog doma i poželim uspješan rad i izrazim nadu da ćete u svima nama imati saradnike koji će vama olakšati rad, a vama da uspješno vodite ovaj Dom. U ime Demokratske fronte u Komisiju, koju ste pomenuli, predlažemo gospodina Damira Bećirovića. Hvala
Hvala Vam gospodine Komšiću. Sada pozivam Političku stranku Savez za bolju budućnost BiH, njihovog predstavnika da iznesu prijedlog. Gospodin Džonlagić.
Dame i gospodo, kolegice i kolege zastupnici ja vas sve srdačno još jednom pozdravljam. Naravno pozdravljam i izabrani Kolegij Parlamentarne skupštine i još jednom koristim priliku da vam čestitam. Što se tiče našeg kandidata za člana ove Komisije mi predlažemo gospodina Fehima Škaljića za člana ove Komisije. Hvala.
Hvala vam lijepo gospodine Džonlagiću. Sada pozivam koaliciju, predstavnika koalicije predvođene HDZ-om BiH, tu su još HSS, HKDU BiH, HSP dr Ante Starčević, HSP Herceg Bosne. Gospođa Borjana Krišto. Izvolite.
Evo još jednom, poštovane kolegice i kolege, ja se od srca zahvaljujem svima onima i na potpori i naravno na čestitkama i evo zajednički želim da naš rad bude uistinu uspješan, konstruktivan i, još jednom kažem, u interesu svih naroda i građana BiH. Ispred koalicije HDZ-a BiH, stranaka okupljenih oko HNS-a u Povjerenstvo za izbor predsjedatelja Vijeća ministara predlažem gospodina Vjekoslava Bevandu. Hvala lijepo.
Hvala Vam gospođo Krišto. Sada pozivamo predstavnika političke stranke SDP-a BiH, gospodina Sašu Magazinovića da uzme riječ. Izvolite.
Uvaženi predsjedavajući, zamjenici, kolegice i kolege, svima vam čestitamo na preuzetom mandatu, posebno članovima Kolegija na izboru. U ime SDP-a BiH u radu Komisije će učestvovati gospodin Mirsad Mešić. 14
Hvala Vam lijepo gospodine Magazinoviću. Sada pozivam političku stranku SNSD Milorad Dodik da daju svoga predstavnika. Gospodin Nikola Špirić. Izvolite.
Evo, gospodine predsjedavajući, još jednom čestitke izabranom Kolegiju i predsjedavajućim. U ime SNSD-a predlažem Lazara Prodanovića.
Hvala Vam gospodine Špiriću. SDS, gospodin Bojić Borislav. Izvolite.
Dame i gospodo koristim priliku takođe da čestitam izabranim poslanicima i naravno Kolegijumu. Koristim priliku da predložim poslanicu Aleksandru Pandurević i kada je u pitanju PDP i NDP gospodina Momčila Novakovića, obzirom da političke partije participiraju u ovoj Komisiji. Zahvaljujem.
Hvala Vam gospodine Bojiću. Mi ćemo se zadržati na ovom prijedlogu ispred Vašeg Kluba, dakle ispred SDS-a gospođa Aleksandra Pandurević, a gospodin Momčilo Novaković pošto je jedini ispred te stranke, on po zakonu i po Poslovniku, po automatizmu ulazi u ovu Komisiju, ja ću upravo sad to da objavim. Dakle, poslanici stranaka koje imaju samo po jednog poslanika automatski ulaze u članstvo Komisije. Prema tome, kandidati za članstvo Komisije po automatizmu su Dijana Zelenika HDZ 1990 Hrvatska demokratska zajednica, Zaim Backović BPS Sefer Halilović, Jasmin Emrić A-SDA Stranka demokratske aktivnosti, Momčilo Novaković PDP-NDP i Jovan Vukovljak DNS Demokratski narodni savez NS-SRS. Ima li novih prijedloga? Dakle, ovo su prijedlozi koji su oficijelni, zapravo drugi nisu ni mogući, tako da, ja mogu da konstatujem da mi za prijedlog ove Komisije imamo sljedeću gospodu, zastupnice i zastupnike: 1. Asim Sarajlić, 2. Damir Bećirović, 3. Fehim Škaljić, 4. Vjekoslav Bevanda, 5. Mirsad Mešić, 6. Lazar Prodanović, 7. Aleksandra Pandurević, 15 8. Dijana Zelenika, 9. Zaim Backović, 10. Jasmin Emrić, 11. Momčilo Novaković, 12. Jovan Vukovljak. Otvaram raspravu. Ako se niko ne javlja za riječ zaključujem raspravu. Molim vas da glasamo. Dakle, pitam prvo ko je za ovaj sastav Komisije? Samo držite ove kartone dok službe ne izvrše prebrojavanje. Hvala vam lijepo. Ko je protiv? Ima li neko protiv? Ima li uzdržanih? Nema. Dakle, mogu da konstatujem da je ova Komisija za pripremu izbora Vijeća ministara izabrana jednoglasno sa 42 glasa za, bez glasova protiv i bez uzdržanih glasova. Poštovane dame i gospodo, vi ste se sa Poslovnikom, a kojeg ste dobili na klupe, upoznali sa odredbom člana 5. koji određuje način osnivanja klubova poslanika u roku od 7 dana od dana konstituiranja ovog Doma. Stav 1. člana 6. govori o izboru članova komisija, što takođe treba učiniti u idućih 7 dana od roka iz člana 5. Dakle, članove komisije bira Dom na prijedlog klubova poslanika. Napominjem da stranke trebaju sačiniti liste članova klubova poslanika u skladu sa članom 5. i 16. Poslovnika. Listu treba potpisati svaki član Kluba. Klub treba imati zvaničan naziv, te treba biti naznačeno ime predsjedavajućeg Kluba i zamjenika predsjedavajućeg Kluba. Na ovaj način, poštovane dame i gospodo, mi smo realizirali dnevni red, te zaključujem konstituirajuću sjednicu Predstavničkog doma Parlamentarne skupštine BiH. Hvala vam. Sjednica završena u 13:10 časova.